ఎం. రాజన్న

ఎం. రాజన్న  కర్ణాటక రాష్ట్రానికి చెందిన రాజకీయ నాయకుడు. ఆయన 2013 కర్ణాటక శాసనసభ ఎన్నికలలో సిడ్లఘట్ట శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
రాజకీయ జీవితం 
ఎం. రాజన్న జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 శాసనసభ ఎన్నికలలో సిడ్లఘట్ట శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి వి. మునియప్ప చేతిలో 6502 ఓట్ల తేడాతో ఓడిపోయాడు. ఆయన 2013 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి వి. మునియప్పపై 15,479 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 77,931 ఓట్లతో విజేతగా నిలవగా, వి. మునియప్ప 62,452 ఓట్లతో రెండో స్థానంలో నిలిచాడు. 

ఎం. రాజన్నకు 2018 శాసనసభ ఎన్నికలలో సిడ్లఘట్ట శాసనసభ నియోజకవర్గం నుండి జేడీఎస్ టికెట్ దక్కకపోవడంతో స్వతంత్ర అభ్యర్థిగా పోటీ చేసి 8,593 ఓట్లతో నాల్గొవ స్థానంలో నిలిచాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2013 కర్ణాటక శాసనసభ్యులు
వర్గం:జనతాదళ్ (సెక్యులర్) రాజకీయ నాయకులు